4. ลักษณะการประกอบธุรกิจ

4.1 ประวัติความเป็นมาและพัฒนาการที่สำคัญของบริษัท

  บริษัท เอ็ม พิคเจอร์ส เอ็นเตอร์เทนเม้นท์ จำกัด (มหาชน) (ชื่อเดิม บริษัท
  ทราฟฟิกคอร์นเนอร์ โฮลดิ้งส์ จำกัด (มหาชน)) จดทะเบียนจัดตั้งเมื่อวันที่ 5 พฤศจิกายน 2544
  ด้วยทุนจดทะเบียนเริ่มแรก 15 ล้านบาท
  มีวัตถุประสงค์เพื่อประกอบธุรกิจด้านการลงทุนในบริษัทที่ทำธุรกิจสื่อ
  โดยเน้นการบริหารการตลาดในด้านข่าวและด้านกีฬา ผ่านสื่อวิทยุและโทรทัศน์

  บริษัทได้รับอนุญาตเป็นบริษัทจดทะเบียนในตลาดหลักทรัพย์ เอ็ม เอ ไอ เมื่อวันที่ 5 มิถุนายน
  2545
  ซึ่งต่อมาตลาดหลักทรัพย์แห่งประเทศไทยได้ย้ายหลักทรัพย์จดทะเบียนของบริษัทเข้ากระดานหลัก
  (MAIN BOARD) เมื่อวันที่ 2 มกราคม 2546

  บริษัทมีการเปลี่ยนแปลงทุนจดทะเบียนและทุนเรียกชำระแล้ว
  ตลอดจนการเปลี่ยนแปลงผู้ถือหุ้นรายใหญ่มาโดยตลอดในระยะ 5 ปีที่ผ่านมา
  ซึ่งการเปลี่ยนแปลงครั้งสำคัญ ได้แก่ การเปลี่ยนแปลงผู้ถือหุ้นรายใหญ่เมื่อเดือนกรกฎาคม 2549
  โดยนายสุรพงษ์ เตรียมชาญชัย ผู้ถือหุ้นรายใหญ่เดิมได้ขายหุ้นสามัญของบริษัทจำนวน 58 ล้านหุ้น
  หรือคิดเป็นร้อยละ 16.92 ของทุนเรียกชำระแล้ว (ทุนเรียกชำระแล้วในขณะนั้นเท่ากับ 342.77
  ล้านหุ้น) ให้แก่ พ.ต.อ.รวมนคร ทับทิมธงไชย และเมื่อเดือนมีนาคม 2550
  ได้ลดทุนจดทะเบียนและทุนชำระแล้วจากเดิม 342,774,695 บาท เป็น 30,000,000 บาท
  โดยการลดทุนตามสัดส่วนของผู้ถือหุ้น จำนวน 312,774,695 หุ้น มูลค่าที่ตราไว้หุ้นละ 1 บาท
  พร้อมกับการจดทะเบียนเพิ่มทุนจาก 30,000,000 บาท เป็น 120,000,000 บาท
  โดยเสนอขายหุ้นสามัญเพิ่มทุนจำนวน 90,000,000 หุ้น
  ให้แก่ผู้ถือหุ้นเดิมตามสัดส่วนการถือหุ้นในราคาเสนอขายหุ้นละ 1 บาท

  ในเดือนกันยายน 2550 ที่ประชุมผู้ถือหุ้นของบริษัทได้มีมติให้เพิ่มทุนจดทะเบียนเป็น
  158,250,000 บาท โดยการออกหุ้นสามัญใหม่จำนวน 38,250,000 หุ้น
  เสนอขายแก่บุคคลในวงจำกัด 2 ราย ในราคาเสนอขายหุ้นละ 1.83 บาท
  อย่างไรก็ตามบุคคลเฉพาะรายดังกล่าวยังไม่ได้ใช้สิทธิจองซื้อหุ้นเพิ่มทุนที่ได้รับจัดสรรแต่อย่างใด
  ทำให้บริษัทยังมีทุนชำระแล้วจำนวน 120,000,000 บาท เช่นเดิม

  ในเดือนมกราคม 2551 ที่ประชุมผู้ถือหุ้นของบริษัทได้มีมติให้ลดทุนจดทะเบียน จากเดิม
  158,250,000 บาท โดยการตัดหุ้นจดทะเบียนที่ยังมิได้นำออกจำหน่าย จำนวน 38,250,000
  หุ้น มูลค่าที่ตราไว้หุ้นละ 1 บาท พร้อมกับมีมติให้เพิ่มทุนจาก 120,000,000 บาท เป็น
  360,000,000 บาท โดยเสนอขายหุ้นสามัญเพิ่มทุนจำนวน 240,000,000 หุ้น ให้แก่ผู้ถือหุ้นเดิม
  ในสัดส่วน 1 หุ้นเดิม ต่อ 2 หุ้นใหม่ ในราคาเสนอขายหุ้นละ 1.79 บาท
  โดยมีวัตถุประสงค์เพื่อนำเงินไปใช้เป็นทุนหนุนเวียนและเพื่อใช้ลงทุนในบริษัท เอ็ม พิคเจอร์ส
  จำกัด โดยวิธีแลกหุ้นสามัญที่ออกใหม่กับหุ้นของบริษัท เอ็ม พิคเจอร์ส จำกัด ในราคา 1.84 บาท

  ในเดือนกรกฎาคม 2552 บริษัทได้ซื้อหุ้นสามัญของบริษัท เอ็มวีดี จำกัด (“MVD”) จากบริษัท
  เมเจอร์ ซีนีเพล็กซ์ กรุ้ป จำกัด (มหาชน) และผู้ถือหุ้นรายอื่นของ MVD ในสัดส่วนร้อยละ
  99.99 โดยวิธีแลกหุ้นสามัญที่ออกใหม่ของบริษัทกับหุ้นสามัญของ MVD
  และชำระเป็นเงินสดเพิ่มเติม คิดเป็นมูลค่าเงินลงทุน 398 ล้านบาท

  ในเดือนมีนาคม 2553 บริษัทได้ซื้อหุ้นสามัญของบริษัท เอ็ม เทอร์ตี้ไนน์ จำกัด จากบริษัท เอ็มวีดี
  จำกัด

  บริษัทมีการเข้าลงทุนในกิจการที่เกี่ยวข้องกับธุรกิจภาพยนตร์ผ่านบริษัทย่อยต่างๆ
  เกี่ยวกับการจัดซื้อลิขสิทธิ์ภาพยนตร์ต่างประเทศและผลิตภาพยนตร์ไทย
  โดยจัดจำหน่ายผ่านโรงภาพยนตร์, ลงทุนในธุรกิจผู้ผลิต VCD, DVD, Blue ray, Free TV
  และ/หรือ Cable TV, Pay TV และ/หรือ Pay Digital Cable TV
  โดยบริษัทได้ลงทุนในบริษัทย่อยจำนวน 5 บริษัท คือ

1)  บริษัท เอ็ม พิคเจอร์ส จำกัด (ลงทุนในเดือนกุมภาพันธ์ 2551)

2)  บริษัท เอ็ม วี ดี จำกัด (ลงทุนในเดือนกรกฎาคม 2552)

3)  บริษัท แปซิฟิค มีเดีย เซลส์ จำกัด (ถือหุ้นทางอ้อมผ่านทางบริษัท เอ็ม วี ดี จำกัด)

4)  บริษัท เอ็ม เทอร์ตี้ไนท์ จำกัด (ถือหุ้นทางอ้อมผ่านทางบริษัท เอ็ม วี ดี จำกัด
    ตั้งแต่เดือนกรกฎาคม 2552 และได้เปลี่ยนแปลงโครงสร้างการถือหุ้นเป็นถือหุ้นทางตรง
    โดยลงทุนในเดือน มีนาคม 2553)

5)  บริษัท ทีวี ฟอรัม จำกัด (ปัจจุบันหยุดการประกอบกิจการ)

4.2 ภาพรวมการประกอบธุรกิจของบริษัท และบริษัทย่อย

4.2.1 บริษัท เอ็ม พิคเจอร์ส เอ็นเตอร์เทนเม้นท์ จำกัด (มหาชน) (MPIC)

  ปัจจุบันบริษัทฯ เข้าลงทุนในกิจการที่เกี่ยวข้องกับธุรกิจด้านภาพยนตร์ โดยผ่านทางบริษัทย่อยต่างๆ
  เช่น ธุรกิจเกี่ยวกับการจัดซื้อลิขสิทธิ์ภาพยนตร์ต่างประเทศ และธุรกิจผลิตภาพยนตร์ไทย
  เพื่อจัดจำหน่ายผ่านโรงภาพยนตร์ พร้อมทั้งการขายลิขสิทธิ์ให้สื่อทางทีวีในรูปแบบของ Cable
  TV, Free TV รวมทั้งลงทุนในบริษัทย่อยที่ทำธุรกิจในการผลิตและจำหน่ายในรูปแบบ VCD, DVD
  และ Blue ray

4.2.2 บริษัท เอ็ม พิคเจอร์ส จำกัด (MP)

ดำเนินธุรกิจเกี่ยวกับธุรกิจภาพยนตร์ โดยเป็นผู้นำเข้าลิขสิทธิ์ภาพยนตร์จากต่างประเทศ โดยซื้อลิขสิทธิ์ภาพยนตร์จากงานเทศกาลภาพยนตร์ต่างๆ เข้ามาเพื่อจำหน่ายสิทธิ์แก่โรงภาพยนตร์ พร้อมทั้งขายลิขสิทธิ์ให้ผู้จัดทำ ผู้ผลิต VCD, DVD, Blue Ray รวมทั้งขายลิขสิทธิ์ให้สื่อทางทีวีในรูปแบบ Cable TV, Free TV และ/หรือ Pay Digital Cable TV

บริษัท เอ็ม วี ดี จำกัด (MVD)

ดำเนินธุรกิจผู้ผลิตและจำหน่ายแผ่นวีซีดี ดีวีดี บลูเรย์ และลิขสิทธิ์ภาพยนตร์ทั้งไทยและต่างประเทศ 

 

บริษัท แปซิฟิค มีเดีย เซลส์ จำกัด (PMSL)

 ดำเนินธุรกิจจำหน่ายแผ่นวีซีดี ดีวีดี 

บริษัท เอ็ม เทอร์ตี้ ไนน์ จำกัด (M39)

ดำเนินธุรกิจผลิตภาพยนตร์ไทย เพื่อจำหน่ายสิทธิ์แก่โรงภาพยนตร์ พร้อมทั้งขายลิขสิทธิ์ให้ผู้จัดทำ ผู้ผลิต VCD, DVD, Blue Ray รวมทั้งขายลิขสิทธิ์ให้สื่อทางทีวีในรูปแบบ Cable TV และ Free TV 

บริษัท ทีวี ฟอรัม จำกัด (TVF)

 ดำเนินธุรกิจบริหารการตลาดและสื่อโฆษณา โดยเป็นผู้ให้เช่าอุปกรณ์การผลิตรายการและเป็นตัวแทนในการขายสื่อโฆษณา บริษัทหยุดดำเนินการชั่วคราวตั้งแต่เดือน ธันวาคม 2551

4.3 โครงสร้างการถือครองหุ้น ณ วันที่ 31 ธันวาคม 2553

ทุนจดทะเบียน ทุนจดทะเบียน ทุนจดทะเบียน ทุนจดทะเบียน

และเรียกชำระแล้ว และเรียกชำระแล้ว และเรียกชำระแล้ว และเรียกชำระแล้ว

150,000,000 บาท 200,000,000 บาท 100,000,000 บาท 100,000,000 บาท

  ทุนจดทะเบียน

  และเรียกชำระแล้ว

  100,000 บาท

  * ปัจจุบัน หยุดประกอบธุรกิจชั่วคราว

4.  โครงสร้างรายได้ของกลุ่มบริษัท

  โครงสร้างรายได้ของบริษัทฯ และบริษัทย่อย ปี 2551-2553 แสดงในตาราง ดังนี้

  []

4.5 เป้าหมายการดำเนินธุรกิจ

  บริษัทมีเป้าหมายการดำเนินธุรกิจที่จะเป็นผู้นำสื่อภาพยนตร์ทางด้านฉายผ่านโรงภาพยนตร์และสื่อภาพยนตร์ด้านโฮมเอ็นเตอร์เทนเม้นท์ในรูปแบบการผลิตสื่อภาพยนตร์
  วีซีดี ดีวีดี และบลูเรย์จัดจำหน่าย รวมถึงผู้สร้างและจัดจำหน่ายภาพยนตร์ไทย
  ตลอดจนการขายสิทธิ์ให้แก่สื่อทางทีวีโดยมีค่าตอบแทนในรูปแบบ สิทธิ์ฟรีทีวี สิทธิ์เคเบิ้ลทีวี
  พร้อมทั้งมุ่งเน้นในการพัฒนาในรูปแบบสื่อดิจิตอล
  เพื่อตอบสนองความต้องการและกระตุ้นการบริโภคสื่อภาพยนตร์ของผู้บริโภคในทุกกลุ่มและทุกช่องทาง
  และที่สำคัญยิ่งคือเพิ่มมูลค่าและผลประกอบการที่ดีขึ้นของบริษัท